এ দিন সকালেই কলকাতা থেকে সিউড়ির দিকে যাচ্ছিল দোহার ব্যান্ড। গাড়িতে ছিলেন মোট সাত জন সদস্য। পুলিশ সূত্রে জানা গিয়েছে, গুড়াপের কাছে গাড়িটির টায়ার ফেটে যায়। এরপরেই নিয়ন্ত্রণ হারিয়ে গাড়িটি একটি কার্লভার্টে ধাক্কা মারে বলে জানা যাচ্ছে। 
উল্টে গিয়ে গাড়িটি পড়ে নয়ানজুলির মধ্যে। ফাঁকা এলাকা হওয়ায় স্থানীয় বাসিন্দারাও প্রথমে সাহায্যের জন্য এগিয়ে আসতে পারেননি। এর পরে গুরুতর আহত কালিকাপ্রসাদ-সহ বাকি আরোহীদের উদ্ধারকাজ শুরু হয়। বর্ধমান মেডিক্যাল কলেজে নিয়ে যাওয়ার পরে কালিকাপ্রদসাদ ভট্টাচার্যকে মৃত বলে ঘোষণা করা হয়।
আরও পড়ুন:—
পথ দুর্ঘটনায় মৃত কালিকাপ্রসাদ, গুরুতর আহত দলের বাকি সদস্যরাও
কিন্তু আরও আশঙ্কার কথা, কালিকাপ্রসাদ ছাড়াও তাঁর দলের অন্তত তিন সদস্যের অবস্থা আশঙ্কাজনক। তাঁদের চিকিৎসা চলছে বর্ধমান মেডিক্যাল কলেজ হাসপাতালে। ফলে পথ দুর্ঘটনার জেরে সঙ্কটে ‘দোহার’ ব্যান্ড। হাসপাতাল সূত্রে খবর, নীলাদ্রি রায়, অর্ণব রায়, সন্দীপন পাল, সুদীপ্তা চক্রবর্তী এবং গাড়ির চালক রাজীব দাস হাসপাতালে চিকিৎসাধীন রয়েছেন। 
দেখুন ভিডিও:—